Florida Panthers

**Florida Panthers** on yhdysvaltalainen ammattilaistason jääkiekkoseura, jonka kotikaupunki on Miamin metropolialueella sijaitseva Sunrise. Seura kuuluu NHL:n Itäisen konferenssin Atlantin divisioonaan.

Florida Panthers liittyi NHL:ään vuonna 1993 yhdessä Mighty Ducks of Anaheimin kanssa ja sai nimensä uhanalaiselta floridanpuumalta (). Seura on voittanut Stanley Cupin kahdesti, vuosina 2024 ja 2025. Se on ollut loppuottelusarjassa myös vuosina 1996 ja 2023.

Panthersin farmiseura AHL-liigassa on Charlotte Checkers.

## Historia

### 1990-luvulla
Vuonna 1992 Blockbuster-elokuvavuokraamon liikemies Wayne Huizengalle annettiin oikeudet perustaa NHL-seura Miamiin. Ensimmäisen kautensa joukkue pelasi Miami Arenalla. Ensimmäisellä kaudellaan Panthers jäi vain niukasti pudotuspelien ulkopuolelle ja voitti lähes puolet otteluistaan.

Pudotuspelien jäätyä niukasti haaveeksi myös kauden 1994–1995 jälkeen valmentaja Roger Neilson erotettiin ja hänen tilalleen palkattiin Doug MacLean. Kausi 1995–1996 oli Floridalle menestyksekäs. Se oli Itäisessä konferenssissa neljäs 92 pisteellä ja voitti pudotuspeleissä Boston Bruinsin, Philadelphia Flyersin ja konferenssin loppuottelussa Pittsburgh Penguinsin. Stanley Cupin loppuotteluissa Florida kuitenkin hävisi Coloradolle puhtaasti otteluvoitoin 0–4. ja vuonna 2023 jolloin se hävisi Vegas Golden Knightsille otteluvoitoin 1–4.

Kausilla 1996–1997 ja 1999–2000 Florida putosi pudotuspelien ensimmäisellä kierroksella. Vuonna 1999 joukkueeseen liittynyt Pavel Bure oli Panthersin suurin tähti vuosina 1999–2002. Bure voitti kaksi kertaa perättäin Maurice ”Rocket” Richard Trophyn runkosarjan parhaana maalintekijänä.

### 2000-luvulla
Vuonna 2000 Panthers oli osallisena yhdessä NHL-historian kummallisimmista kaupoista. New York Islandersin manageri Mike Milbury tarjosi Panthersille maalivahti Roberto Luongoa ja hyökkääjä Olli Jokista vaihdossa Mark Parrishista ja Oleg Kvašasta. Panthers suostui ja Jokinen ja Luongo siirtyivät Floridaan. Jokinen pelasi lopulta 1&nbsp;231 NHL-ottelua tehden 750 tehopistettä ja Luongo oli Panthersissa pelatessaan NHL:n parhaita maalivahteja.

Florida voitti divisioonansa kausilla 2011–2012 ja 2015–2016, mutta putosi molempina kertoina heti ensimmäisellä kierroksella.

Kaudesta 2019–2020 alkoi pitkä jakso, jonka aikana Panthers oli pudotuspeleissä joka kaudella. Kaudella 2022–2023 Florida kohtasi pudotuspelien ensi kierroksella Boston Bruinsin. Bruins oli rikkonut kauden aikana NHL:n yhden kauden voittoennätyksen saavuttaen 64 voittoa ja piste-ennätyksen saavuttaen 133 pistettä. Lisäksi Bruins oli lyönyt NHL:n ennätyksen saavuttaen 50 runkosarjavoittoa vain 64 ottelussa. Kuitenkin pudotuspelien ensi kierroksella vain vaivoin pudotuspeleihin selvinnyt Panthers pudotti Bruinsin jatkosta seitsemännen ottelun jatkoajalla syntyneellä maalilla. Joukkueiden välinen piste-ero runkosarjassa oli 43 pistettä. Näin mitattuna kyse on NHL:n pudotuspelihistorian suurimmasta yllätyksestä, sillä monet pitivät Bostonia mestaruussuosikkina. Boston ei koko kaudella hävinnyt kolmea ottelua peräkkäin, mutta hävisi pudotuspeleissä Pantersille otteluvoitoin 3–4 johdettuaan ottelusarjaa jo voitoin 3–1. Seuraavalla kierroksella otellessaan Toronto Maple Leafsiä vastaan Florida ylsi seuraennätykseensä voitettuaan viisi pudotuspeliottelua perätysten. Panthers eteni lopulta Stanley Cupin loppuotteluihin, jossa se hävisi Vegas Golden Knightsille otteluvoitoin 1–4.

Panthers voitti seurahistoriansa ensimmäisen Stanley Cupin kaudella 2023–2024, Seuraavalla kaudella, 2024–2025, Panthers voitti toisen peräkkäisen mestaruutensa.

## Tunnukset
### Seuran tunnukset

Tiedosto:Florida Panthers logo 1993.png| Vuosina 1993–1999
Tiedosto:Florida Panthers logo 1999.png| Vuosina 1999–2015
Tiedosto:Florida Panthers logo.svg| Vuodesta 2016 alkaen


## Pelaajat

### Joukkue kaudella 2025–2026

### Valmennus & Joukkueenjohto
* **Päävalmentaja:** Paul Maurice 
* **Apuvalmentaja:** Myles Fee 
* **Apuvalmentaja:** Jamie Kompon 
* **Apuvalmentaja:** Sylvain Lefebvre 
* **Apuvalmentaja:** Tuomo Ruutu 
* **Maalivahtivalmentaja:** Rob Tallas 
* **Videovalmentaja:** John Congemi 
* **Fysiikkavalmentaja:** Mike Joyce 
* **Kehitysvalmentaja (maalivahdit):** Leo Luongo 
* **Kehitysvalmentaja (Euroopassa pelaavat):** Tomi Mäki 
* **Kehitysvalmentaja:** Michael Ryan 
* **Taitovalmentaja:** Maksim Ivanov 
* **Huoltopäällikkö:** Teddy Richards 
* **Puheenjohtaja:** Matthew Caldwell 
* **Toimitusjohtaja:** Bill Zito 
* **Apulaistoimitusjohtaja:** Gregory Campbell 
* **Apulaistoimitusjohtaja & Analytiikanjohtaja:** Sunny Mehta 
* **Apulaistoimitusjohtaja:** Brett Petersen 
* **Toimitusjohtajan erityisavustaja:** Roberto Luongo 
* **Jääkiekkotoiminnanjohtaja (pelaaja-arviointi):** Tom Bark 
* **Jääkiekkotoiminnanjohtaja (palkkakatonhallinta):** Braden Birch 
* **Pelaajakehitysjohtaja:** Gregory Campbell 
* **Henkilöstöjohtaja:** Bryan McCabe 
* **Amatöörien kykyjenetsinnän johtaja:** Shane Churla 
* **Euroopan kykyjenetsinnän johtaja (amatöörit):** Joakim Hedlund 
* **Euroopan kykyjenetsinnän johtaja (ammattilaiset):** Oleg Jevenko 
* **Vanhempi neuvonantaja:** Rick Dudley 
* **Vanhempi neuvonantaja:** Paul Fenton 

### Jäädytetyt pelinumerot
* **1**  Roberto Luongo

* **99**  Wayne Gretzky (Pelinumero on jäädytetty koko liigassa.)

### Kapteenit
*  Brian Skrudland, 1993–1997
*  Scott Mellanby, 1997–2001
*  Pavel Bure &  Paul Laus, 2001–2002
*Ei kapteenia, 2002–2003
*  Olli Jokinen, 2003–2008
*  Bryan McCabe, 2009–2010
*  Ed Jovanovski, 2013–2014
*  Willie Mitchell, 2014–2016
*  Derek MacKenzie, 2016–2018
*  Aleksander Barkov 2018–

### [[Hockey Hall of Fame]]n jäsenet
*  Roger Neilson, päävalmentaja, 1993–1995, valittu vuonna 2002
*  Bill Torrey, toimitusjohtaja, 1993–2001, valittu vuonna 1995

### Ennätykset
*Eniten maaleja kaudessa:  Pavel Bure, **59** (2000–2001)
*Eniten syöttöpisteitä kaudessa:  Jonathan Huberdeau, **85** (2021-2022)
*Eniten tehopisteitä kaudessa:  Jonathan Huberdeau, **115** (2021-2022)
*Eniten pelattuja kausia:  Paul Laus,  Aleksander Barkov, **9**
*Eniten jäähyminuutteja kaudessa:  Peter Worrell, **354** (2001–2002)
*Eniten nollapelejä kaudessa:  Roberto Luongo, 7 (2003–2004) &  Tomáš Vokoun, 7 (2009–2010)
*Eniten pisteitä kaudessa tulokkaana:  Jesse Belanger, **50** (1993–1994)
*Eniten pisteitä kaudessa puolustajana:  Brandon Montour, **73** (2022–2023)

*Pisin voittoputki: **13** ottelua (2021–2022)

## Lähteet

## Aiheesta muualla
* Florida Panthersin verkkosivusto